4.11.2022
MT
Implimentazzjoni
6.
Il-Ġurnal Uffiċjali tal-Unjoni Ewropea
C 421/33
Il-programm tal-FEŻR jappoġġa proġetti tar-R&Ż li jikkomplementaw l-HE, għalkemm b’sett differenti ta’ kostijiet eliġibbli.
L-Artikolu 25d emendat tal-GBER jistabbilixxi kundizzjonijiet ta’ kompatibbiltà sabiex tingħata għajnuna mill-Istat (inkluż mir-riżorsi tal-FEŻR) lil proġetti kofinanzjati tar-R&Ż li jikkomplementaw l-azzjonijiet għall-Ħolqien ta’ timijiet (f’każijiet bħal dawn japplikaw il-kostijiet eliġibbli u r-rati ta’ finanzjament tal-HE).
Barra minn hekk, l-Artikolu 25d tal-GBER emendat jippermetti li l-għajnuna għall-investiment pubbliku tkopri sa 70 % tal-investiment fl-infrastruttura li jsir taħt azzjoni għall-Ħolqien ta’ timijiet (soġġetta wkoll għal ċerti kundizzjonijiet).
Il-proposta talproġett tgħaddi minn evalwazzjoni waħda li tkopri kemm il-partijiet tal-proġett (jiġifieri l-parti tal-HE kif ukoll il-parti relatata ma’ sors ta’ finanzjament komplementari magħżul bħal programm tal-politika ta’ koeżjoni).
Dan huwa meħtieġ sabiex ikun jista’ japplika l-Artikolu 25d tal-GBER emendat, li jippermetti lill-maniġers tas-sors ta’ finanzjament komplementari japplikaw il-kategoriji, l-ammonti massimi u l-metodi ta’ kalkolu talkostijiet eliġibbli stabbiliti permezz tal-HE għall-operazzjoni inkwistjoni.
Sinerġiji upstream u downstream
Is-sinerġiji upstream/downstream joħorġu meta l-appoġġ tal-UE jipprovdi (primarjament permezz tal-programmi tal-HE u tal-FEŻR) qafas koordinat u mingħajr xkiel għall-passi kollha tal-proċess ta’ innovazzjoni tar-R&I (mill-bini tal-kapaċitajiet u r-riċerka bażika sal-kummerċjalizzazzjoni u l-adozzjoni ta’ soluzzjonijiet innovattivi minn intrapriżi privati).
Tali sinerġiji jipprovdu valur miżjud partikolari meta joħorġu f’oqsma li huma marbutin ma’ għanijiet ewlenin tal-politika tal-UE u joffru l-prospett li jsir titjib sostanzjali fl-ekonomija usa’.
L-iżvilupp ta’ sinerġiji bħal dawn jeħtieġ kooperazzjoni mill-qrib bejn l-atturi rilevanti – b’mod partikolari l-UE u l-awtoritajiet nazzjonali involuti fil-programmazzjoni u fl-implimentazzjoni tal-appoġġ mill-HE u mill-FEŻR.
Pereżempju, il-missjonijiet tal-HE (18) jipprovdu modi ġodda sabiex jiġu indirizzati l-isfidi identifikati fil-missjonijiet tagħhom, u soluzzjonijiet trasformattivi li jistgħu jgħinu sabiex titħaffef l-adozzjoni tal-aħjar teknoloġiji disponibbli.
Eżempji prattiċi ta’ sinerġiji possibbli tal-ħames missjonijiet tal-UE mal-FEŻR huma deskritti fl-Anness ta’ din in-nota.
Sabiex tingħata spinta lil din l-adozzjoni, l-istrateġija l-ġdida dwar id-Disseminazzjoni u l-Isfruttament ta’ Orizzont tippromwovi approċċ integrat billi toħloq u żżomm portafolli tar-riżultati tal-missjoni, u billi tikkombinahom ma’ ekosistema integrata ta’ servizzi (eż. Horizon Results Platform u Horizon Results Booster) u ta’ inizjattivi (eż. avvenimenti u workshops).
Dan se jġib settijiet ċari ta’ riżultati tar-R&I għall-attenzjoni tal-investituri u ta’ dawk li jfasslu l-politika fillivelli nazzjonali u reġjonali.
L-istrateġija l-ġdida ta’ Disseminazzjoni u ta’ Sfruttament ta’ Orizzont tenfasizza wkoll is-suġġetti tal-programm ta’ ħidma tal-HE, sabiex l-applikanti għas-sejħiet jikkunsidraw jekk jistgħux jisfruttaw is-sinerġiji potenzjali ma’ programmi oħrajn tal-UE.
It-tagħlimiet meħuda mir-raba’ sejħa ta’ Interreg Central Europe għall-isfruttament tar-riżultati tal-proġetti eżistenti taħt Orizzont 2020 (u programmi oħrajn tal-UE) jitqiesu meta jiġi deċiż kif għandhom jiġu sfruttati r-riżultati tar-R&I tal-HE bl-użu tal-programmi Interreg (bħala mod addizzjonali ta’ kif jiżdied l-aċċess tar-reġjuni għal riżultati tar-R&I ta’ kwalità għolja).
L-isforzi futuri f’din id-direzzjoni se jibbenefikaw mill-għarfien u mill-esperjenza miksubin minn inizjattivi ta’ tlaqqigħ (pereżempju, l-għodda l-ġdida għall-immappjar tas-sinerġiji ta’ Orizzont-Interreg li tgħaqqad l-informazzjoni tematika u reġjonali sabiex jiġu identifikati s-sinerġiji potenzjali bejn dawn iż-żewġ flussi ta’ finanzjament).
Dawn l-approċċi u s-soluzzjonijiet jistgħu jgħinu wkoll lill-amministrazzjonijiet pubbliċi jiżviluppaw kapaċitajiet ġodda u jipprovdu servizzi ġodda.
Dan huwa partikolarment importanti għal reġjuni anqas żviluppati u periferali, li huma anqas kapaċi jassorbu teknoloġiji ġodda u jimmaniġġjaw it-trasformazzjoni sistemika.
(18) Għal aktar dettall dwar il-Missjonijiet tal-UE f’Orizzont Ewropa: https://research-and-innovation.ec.europa.eu/funding/fundingopportunities/funding-programmes-and-open-calls/horizon-europe/eu-missions-horizon-europe_mt